text: Spakin settur í verkætlanina við Kongaríkið
text: #000001
text: Hetta er ein gomul ætlan sum táverandi býráð arbeiddi við fyrst í 80'unum, men tað gjørdist ikki veruleiki. Men nú verður øðrvísi
text: #000002
text: Nú verður farið í gongd við at útvega fleiri parkeringspláss umframt at fáa veg til fleiri eldri sethús og randarhúsini millum Skáltavegin og Stangavegin, vanliga rópt Kongaríkið. Mikudagin var borgarstjórin, Karl Johansen, og setti ’spakan’ í.
text: #000004
text: Klaksvíkar kommuna hevur sum mál, at øll sethús, har tað er møguligt, skulu hava veg til húsini. Ein raðfestingarlisti er gjørdur og hevur Kongaríkið leingi ligið ovast á listanum.
text: #000005
text: Talan er um eina gamla verkætlan. Longu fyrst í 80’unum arbeiddi táverandi býráð við líknandi ætlanum, sum tó ikki gjørdust veruleiki. Nú er ætlanin tikin fram aftur, og borgarar í økinum kunnu gleða seg til betri parkeringsviðurskiftir, umframt at verkætlanin eisini ger ferðsluna á Stangavegnum munandi tryggari.
text: #000006
text: - Tað er gleðiligt, at sethús fáa veg til húsini. Harafturat vísti borgarakanningin eisini, at tørvur er á at raðfesta ferðslutrygd og betri parkeringsviðurskifti, og tað meti eg, at hendan verkætlanin loysir á ein góðan hátt, sigur hann við heimasíðuna hjá Klaksvíkar kommunu.
text: #000008
text: Tríggjar milliónir krónur eru settar av til arbeiðið í ár, og arbeiðið fer eftir ætlan í gongd í næstu viku.
text: #000009
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000010
text: Søgulig hús í Vestmanna sett til sølu
text: #000013